през последната налична финансова година (114). Като се има предвид, че разходите за АН представляват около [39—44 %] от всички разходи за торове, използвани в тези френски стопанства (115), разходите за АН представляват около [15—20 %] от специфичните разходи за култури и до [3—5 %] от общите разходи на земеделското стопанство за същия период.
 (358)
 Тази информация бе съпоставена с данните за икономиката на стопанствата за стопанствата COP във Франция, получени от ГД „Земеделие и развитие на селските райони“. В действителност се потвърди, че торовете (като цяло), използвани за тези специализирани стопанства СОР във Франция, представляват около 42 % от специфичните разходи за отглеждане на култури и около 14 % от общите разходи на стопанството през последната налична финансова година (116). Във връзка с това, ако се приеме, че разходите за АН представляват около [39—44 %] от разходите за всички използвани торове, разходите за АН биха могли да представляват максимум 17 % от специфичните разходи за култури и максимум 5,8 % от общите разходи на земеделското стопанство за същия период във Франция.
 (359)
 За целия ЕС, въз основа на данните, получени от ГД „Земеделие и развитие на селските райони“, торовете, използвани за тези специализирани стопанства COP в ЕС, представляват около 43 % от специфичните разходи за културите и около 13 % от общите разходи за стопанството през последната налична финансова година (117). Отново, ако се приеме, че разходите за АН представляват около [39—44 %] от всички използвани торове, следователно разходите за АН биха могли да представляват максимум 18 % от специфичните разходи за култури и максимум 5,6 % от общите разходи на стопанствата COP в ЕС през същия период. Това ще бъде делът на разходите за АН в общите разходи на земеделските стопанства, ако стопанствата СОР в ЕС използват толкова АН, колкото стопанствата COP във Франция, което не е така, както беше потвърдено от сдруженията на ползвателите (118).
 (360)
 Като цяло е важно да се отбележи, че разходите за торове като дял от разходите на земеделските стопанства в стопанствата COP в ЕС постоянно намаляват с течение на времето, например при анализа на последния период от 2014 до 2018 г., като през 2014 г. торовете са представлявали 15 % от общите разходи на земеделските стопанства, докато през 2018 г. са намалели до 13 %. Това показва, че другите елементи на разходите (като семена или заплати, наем, платени лихви (119)) са били по-тежки за земеделските стопани от стопанствата COP на ЕС, които са били най-интензивните ползватели на АН.
 6.3.2.2. Разходи за АН в разходите на всички земеделски стопанства
 (361)
 Количеството на АН, използван като тор, зависи от отглежданите зърнени култури (пшеница, ечемик, овес, ръж, тритикале), маслодайна рапица, картофи, захарно цвекло или пасища. Много земеделски стопанства в Съюза разчитат на няколко култури и разходите за АН на земеделските стопани варират в различните държави. Поради това е трудно да се оцени точната цена на АН за всички стопанства. Въпреки това в целия селскостопански сектор в Съюза се наблюдава тенденция за намаляване на дела на разходите за торове по отношение на стойността на продукцията на